ଶ୍ରଦ୍ଧା କପୁର‌  (ଜନ୍ମ: ୩ ମାର୍ଚ୍ଚ ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ପ୍ରଚ୍ଛଦପଟ ଗାୟିକା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି  । ହିନ୍ଦୀ କଥାଚିତ୍ର ଜଗତର ଖଳନାୟକ, କମେଡ଼ିଆନ୍ ଶକ୍ତି କପୁରଙ୍କ ଝିଅ ହେଉଛନ୍ତି ଶ୍ରଦ୍ଧା । ସେ ୨୦୧୦ ମସିହାରେ ହିନ୍ଦୀ କଥାଚିତ୍ର ‌ତିନ୍ ପତି‌ରୁ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ ଏବଂ ୨୦୧୧ରେ କଥାଚିତ୍ର ‌ଲଭ୍ କା ଦି ଏଣ୍ଡ‌ରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୩ରେ ଶ୍ରଦ୍ଧାଙ୍କ ଅଭିନୀତ ଚଳଚ୍ଚିତ୍ର ‌ଆଶିକ୍-୨‌ରେ ତାଙ୍କର ଅଭିନୟ ଏବଂ କଣ୍ଠଦାନ ତାଙ୍କୁ ସମସ୍ତଙ୍କ ପାଖରେ ପରିଚିତ କରାଇଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ସେ ଫିଲ୍ମ‌ଫେୟାରରେ ଶ୍ରେଷ୍ଠ ନାୟିକା ଭାବରେ ମନୋନୀତ ହୋଇଥିଲେ । ଏହାପରେ ଶ୍ରଦ୍ଧାଙ୍କର ଅଭିନୀତ ଚଳଚ୍ଚିତ୍ର ‌ହାଇଦର୍‌, ‌ଏକ୍ ଭିଲିଆନ୍‌, ‌ -୨‌, ‌ବାଘି‌ ଆଦି ସଫଳ ହୋଇଥିଲା । ଶ୍ରଦ୍ଧା ଚଳଚ୍ଚିତ୍ରରେ ଅଭିନୟ କରିବା ସ‌ହ ତାଙ୍କର କିଛି ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ସେ କିଛି ଜିନିଷର ବିଜ୍ଞାପନରେ ମଧ୍ୟ କାର୍ଯ୍ୟ କରୁଛନ୍ତି । ଶ୍ରଦ୍ଧା କିଛି ମଞ୍ଚରେ ମଧ୍ୟ ଗୀତ ଗାଇଛନ୍ତି । ପ୍ରାରମ୍ଭିକ ଜୀବନ ଶ୍ରଦ୍ଧା ମୁମ୍ବାଇ ଜନ୍ମ ହୋଇଥିଲେ ଏବଂ ସେଠାରେ ହିଁ ବଡ଼ ହୋଇଥିଲେ । ତାଙ୍କ ବାପା ଶକ୍ତି କପୁର ଜଣେ ଭାରତୀୟ କଥାଚିତ୍ର ଅଭିନେତା । ଶକ୍ତି ପଞ୍ଜାବୀ ଏବଂ ଶ୍ରଦ୍ଧାଙ୍କ ମାଆ ଶିବଙ୍ଗୀ ଜଣେ ମରାଠୀ । ଶ୍ରଦ୍ଧାଙ୍କ ପରିବାରରେ ତାଙ୍କ ବାପା, ମାଆ ଏବଂ ତାଙ୍କର ବଡ଼ ଭାଇ ସିଦ୍ଧାର୍ଥ ସମସ୍ତେ କଥାଚିତ୍ରରେ ଅଭିନୟ କରନ୍ତି । ଏକ କଳାକର ପରିବାରରୁ ହୋଇଥିବାରୁ ଶ୍ରଦ୍ଧା ଛୋଟବେଳୁ ଅଭିନୟ ପ୍ରତି ଆକର୍ଷିତ ହୋଇଥିଲେ ଏବଂ ତାଙ୍କ ପିତାମାତାଙ୍କର ପୋଷାକ‌କୁ ପିନ୍ଧି ହିନ୍ଦୀ କଥାଚିତ୍ରର ସଂଳାପ ସ‌ହ ଗୀତଗୁଡ଼ିକ ଦର୍ପଣ ସାମ୍ନାରେ ଆଭ୍ୟାସ କରୁଥିଲେ । ସେ ମଧ୍ୟ ତାଙ୍କ ବାପାଙ୍କ ସ‌ହ ବିଭିନ୍ନ ସୁଟିଂ ସେଟ୍‌କୁ ଯାଉଥିଲେ । ଏମିତି ଯିବାବେଳେ ଶ୍ରଦ୍ଧା ନିର୍ଦ୍ଦେଶକ ‌ଡେଭିଡ୍ ଧବନ‌ଙ୍କ ପୁଅ ଅଭିନେତା ବରୁଣ ଧବନଙ୍କ ସ‌ହ ଖେଳୁଥିଲେ । ସେତେବେଳେ ଉଭୟ ଟର୍ଚ୍ଚ ଜଳାଇ କ୍ୟାମେରା ଆଗରେ ଅଭିନୟ କରିବା ପରି ସଂଳାପ ଅଭ୍ୟାସ କରୁଥିଲେ । ସେମାନେ ଗୋବିନ୍ଦାଙ୍କ ଚଳଚ୍ଚିତ୍ର ଗୀତରେ ମଧ୍ୟ ନୃତ୍ୟ କରୁଥିଲେ । ଶ୍ରଦ୍ଧା ୧୫ବର୍ଷ ବୟସରେ ‌ଆମେରିକାନ ସ୍କୁଲ ଓଫ୍ ବମ୍ବେ‌ରେ ଯୋଗଦେଇଥିଲେ । ସେଠାରେ ତାଙ୍କର ସ‌ହପାଠୀ ଭାବରେ ଥିଲେ ଅଭିନେତା ସୁନୀଲ ସେଟ୍ଟିଙ୍କ ଝିଅ ଆତିୟା ସେଟ୍ଟି ଏବଂ ଅଭିନେତା ଜ୍ୟାକି ଶ୍ରଫ୍‌ଙ୍କର ପୁଅ ଟାଇଗର ଶ୍ରଫ୍ । ଟାଇମ୍‌ସ୍ ଅଫ୍ ଇଣ୍ଡିଆକୁ ଏକ ସାକ୍ଷାତକାର ଦେବାବେଳେ ଆତିୟା ଏହି କଥା କ‌ହିଥିଲେ । ସେଠାରେ ସେମାନେ ନୃତ୍ୟ ପ୍ରତିଯୋଗିତାରେ ଭାଗ ନେଉଥିଲେ । ହିନ୍ଦୁସ୍ତାନ ଟାଇମ୍‌ସ୍‌ର ଏକ ସାକ୍ଷାତକାରରେ ଉଭୟ ଶ୍ରଦ୍ଧା ଏବଂ ଟାଇଗର ଛୋଟବେଳୁ ଉଭୟଙ୍କ ପ୍ରତି ଆକର୍ଷିତ ଥିବା କଥା ସ୍ୱୀକାର କରିଥିଲେ ମାତ୍ର କେହି କାହାକୁ ଏହି କଥା କେବେ କ‌ହିନଥିଲେ । ଶ୍ରଦ୍ଧା ବୁଷ୍ଟନ ବିଶ୍ୱବିଦ୍ୟାଳୟରେ ମନସ୍ତ‌ତ୍ୱ ବିଜ୍ଞାନ ଅଧ୍ୟୟନ ପାଇଁ ଯୋଗଦେଇଥିଲେ, ମାତ୍ର ତାଙ୍କର ପ୍ରଥମ ଚଳଚ୍ଚିତ୍ରରେ ଅଭିନୟ ପାଇଁ ସେ ବିଶ୍ୱବିଦ୍ୟାଳୟ ତ୍ୟାଗ କରିଥିଲେ । ଫିଲ୍ମ‌ଫେୟାର ପତ୍ରିକାରେ ଏକ ସାକ୍ଷାତକାର ବେଳେ ଶକ୍ତି କପୁର କ‌ହିଥିଲେ କି ଶ୍ରଦ୍ଧା ୧୬ ବର୍ଷ ବୟସରେ ଅଭିନେତା ସଲମାନ ଖାଁଙ୍କଠାରୁ ଏକ ଚଳଚ୍ଚିତ୍ରର ସୁଯୋଗ ପାଇଥିଲେ, ମାତ୍ର ସେ ମନସ୍ତ‌ତ୍ୱବିତ ହେବାପାଇଁ ସେତେବେଳେ ସେ ସେହି ପ୍ରସ୍ତାବକୁ ମନା କରିଥିଲେ । ଶ୍ରଦ୍ଧା ଛୋଟବେଳୁ ଗୀତର ପ୍ରଶିକ୍ଷଣ ନେଇଥିଲେ । ସେ ତାଙ୍କର ଆଇମା  ଲତା ମଙ୍ଗସ୍କର ଏବଂ ଆଶା ଭୋସ୍‌ଲେଙ୍କର ସମ୍ପର୍କୀୟା ଭଉଣୀ ଙ୍କଠାରୁ ସଙ୍ଗୀତ ଶିକ୍ଷା ନେଇଥିଲେ । ଶ୍ରଦ୍ଧାଙ୍କର ମାଆ ମଧ୍ୟ ଜଣେ ଶାସ୍ତ୍ରୀୟ ସଙ୍ଗୀତ ଗାୟିକା । ଅଭିନୟ ଜୀବନ ୨୦୧୦ରେ ଶ୍ରଦ୍ଧା ‌ତିନ୍ ପତି‌ ଚଳଚ୍ଚିତ୍ରରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରତରେ ଅଭିନେତା ଅମିତାଭ ବଚ୍ଚନ, ଆର୍ ମାଧବନ୍, ବେନ୍ କିଙ୍ଗ୍‌ସ୍‌ଲେ ଆଦି ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ଅଭିନୟ ପାଇଁ ଅନେକ ନାକାରତ୍ମକ ମତାମତ ମିଳିଥିଲା । ଏହି ଚଳଚ୍ଚିତ୍ର ପାଇଁ ଶ୍ରଦ୍ଧାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ଏହାପରେ ଶ୍ରଦ୍ଧା ‌ଲଭ୍ କା ଦ ଏଣ୍ଡ‌ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ମଧ୍ୟମ ଧରଣର ବ୍ୟବସାୟ କରିଥିଲା ଏବଂ ସମୀକ୍ଷକଙ୍କଠାରୁ ମିଶ୍ରିତ ମନ୍ତବ୍ୟ ପାଇଥିଲା । ଶ୍ରଦ୍ଧାଙ୍କର ଏହି ଅଭିନୟ ପାଇଁ ସେ ଷ୍ଟାର ଡଷ୍ଟରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ଏହାପରେ ସେ ‌ଆଶିକ୍-୨‌ରେ ଅଭିନ୍ୟ କରିଥିଲେ । ୨୦୧୩ରେ ଶ୍ରଦ୍ଧା ୧୯୯୦ରେ ମୁକ୍ତିଲାଭ କରିଥିବା ‌ଆଶିକ୍‌ ଚଳଚ୍ଚିତ୍ରର ୨ୟ ଭାଗ ‌ଆଶିକ୍-୨‌ରେ ଆଦିତ୍ୟ ରାୟ କପୁରଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଅନେକ ସଫଳତା ପାଇଥିଲା । ଏହି ଚଳଚ୍ଚିତ୍ର ପାଇଁ ସମୀକ୍ଷକମାନେ ମଧ୍ୟ ଭଲ ମନ୍ତବ୍ୟ ଦେଇଥିଲେ । ଏହି ଚଳଚ୍ଚିତ୍ର ପାଇଁ ଶ୍ରଦ୍ଧାଙ୍କୁ ବିଭିନ୍ନ ପୁରସ୍କାର ଉତ୍ସବରେ ମନୋନୀତ କରାଯାଇଥିଲା ଏବଂ ଫିଲ୍ମ‌ଫେୟାରରେ ମଧ୍ୟ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ସେହି ବର୍ଷ ସେ ମଧ୍ୟ ଏକ ଚଳଚ୍ଚିତ୍ର ‌ଗୋରୀ ତେରି ପ୍ୟାର୍ ମେ‌ରେ ଅତିଥୀ କଳାକାର ଭାବରେ ଅଭନୟ କରିଥିଲେ । ଏହାପରେ ୨୦୧୪ରେ ଶ୍ରଦ୍ଧା ‌ଏକ୍ ଭିଲିଆନ୍‌ ଚଳଚ୍ଚିତ୍ରରେ ସିଦ୍ଧାର୍ଥ ମାଲହୋତ୍ର ଏବଂ ରିତେଶ ଦେଶମୁଖଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ‌ଗଲ୍ଲିୟାଁ‌ ଗୀତ ମଧ୍ୟ ଶ୍ରଦ୍ଧା ନିଜେ ଗାଇଥିଲେ । ଏହି ଅଭିନୟ ପାଇଁ ମଧ୍ୟ ଶ୍ରଦ୍ଧା ଭଲ ମନ୍ତବ୍ୟ ପାଇଥିଲେ । ଏହି ଚଳଚ୍ଚିତ୍ରଟି ମଧ୍ୟ ବ୍ୟବସାୟିକ ସଫଳତା ପାଇଥିଲା । ସେହିବର୍ଷ ତାଙ୍କର ଅନ୍ୟ ଏକ ଚଳଚ୍ଚିତ୍ର ‌ହାଇଦର୍‌ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ସେ ଅଭିନେତା ଶାହିଦ କପୁର ଏବଂ ଅଭିନେତ୍ରୀ ତବୁ ଅଭିନୟ କରିଥିଲେ । ସେହିବର୍ଷ ଶ୍ରଦ୍ଧା କରଣ ଜୋହରଙ୍କ ଚଳଚ୍ଚିତ୍ର ‌ଉଙ୍ଗଲି‌ରେ ଏକ ଆଇଟମ୍ ଗୀତରେ ନୃତ୍ୟ କରିଥିଲେ । ୨୦୧୫ରେ ଶ୍ରଦ୍ଧା ‌ -2‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କର ପିଲାଦିନର ସାଙ୍ଗ ବରୁଣ ଧବନ ଆଭିନୟ କରିଥଲେ । ଏହି ଚଳଚ୍ଚିତ୍ର ପାଇଁ ନୃତ୍ୟଗୁରୁ ପ୍ରଭୁଦେବା ଏବଂ ରେମୋ ଡିସୋଜାଙ୍କଠାରୁ ବିଭିନ୍ନ ପ୍ରକାରର ନୃତ୍ୟ ଶିଖିଥିଲେ । ଏହି ଚଳଚ୍ଚିତ୍ରଟି ମଧ୍ୟ ବ୍ୟବସାୟିକ ସଫଳତା ପାଇଥିଲା । ୨୦୧୬ରେ ଶ୍ରଦ୍ଧା ଅଭିନେତା ଟାଇଗର ଶ୍ରଫ୍‌ଙ୍କ ସ‌‌ହ ବାଘି ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ଭଲ ବ୍ୟବସାୟିକ ସଫଳତା ପାଇଥିଲା । ଏହାପରେ ସେ ଏକତା କପୁରଙ୍କ ଚଳଚ୍ଚିତ୍ର ‌ଏ ଫ୍ଲାଇଙ୍ଗ୍ ଜ୍ୟାଟ୍‌‌ରେ ଶ୍ରଦ୍ଧା ଏକ ଗୀତରେ ନୃତ୍ୟ କରିଥିଲେ, ଯେଉଁଥିରେ ମୁଖ୍ୟ ଭୂମିକାରେ ଟାଇଗର ଶ୍ରଫ୍ ଅଭିନୟ କରିଥିଲେ । ଏହାପରେ ୨୦୦୮ର ଚଳଚ୍ଚିତ୍ର ‌ରକ୍ ଅନ୍‌‌‌ର ୨ୟ ଭାଗ ‌ରକ୍ ଅନ୍-୨‌ରେ ଅଭନେତା ଫରହାନ୍ ଅଖତାର, ଅର୍ଜୁନ ରାମପାଲ ଏବଂ ପ୍ରାଚୀ ଦେଶାଇଙ୍କ ଶ୍ରଦ୍ଧା ଅଭିନୟ କରିଥିଲେ । ୨୦୧୭ର ପ୍ରାରମ୍ଭରେ ଶ୍ରଦ୍ଧାଙ୍କ ଅଭିନୀତ ଚଳଚ୍ଚିତ୍ର ‌ଓକେ ଜାନୁ‌ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଶ୍ରଦ୍ଧାଙ୍କ ସ‌ହ ଆଦିତ୍ୟ ରାୟ କପୁର ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହିବର୍ଷ ଅନ୍ୟତମ ମୁକ୍ତିଲାଭ କରିଥିବା ଚଳଚ୍ଚିତ୍ର ହେଉଛି ଚେତନ ଭଗତଙ୍କ ରଚିତ ପୁସ୍ତକ ଉପରେ ନିର୍ମିତ ଚଳଚ୍ଚିତ୍ର ‌ହାଫ୍ ଗାର୍ଲଫ୍ରେଣ୍ଡ‌ । ଏହି ଚଳଚ୍ଚିତ୍ରରେ ଶ୍ରଦ୍ଧାଙ୍କ ସ‌ହ ଅର୍ଜୁନ କପୁର ଅଭିନୟ କରିଥିଲେ ।